V. UNIQA Balaton Regatta
Remek versennyel és az idei legtöbb résztvevő hajóval zárta az idei versenysorozatot az V. UNIQA Balaton Regatta szombaton Balatonszemesen. Az évadzáró versenyen - mely egyben  IV. Építész Regatta volt - 119 hajó indult. A versenysorozat öt helyszínének tíz futamára a tavalyi 707-nél  jóval több, összesen csaknem 900 nevezés érkezett.
Csodálatos őszi fények, napsütés és szél- igazán méltó körülményekkel búcsúztatta a Balaton Regatta, Magyarország egyik legnagyobb amatőr vitorlásverseny-sorozata az idei idényt. Mint ahogy Dániel Gábor versenyigazgató elmondta: stabil szélben reális eredményeket hozott a délelőtti pályaverseny, a túraverseny klasszikus "virsli pályáján"  pedig part melletti "rohanás" volt hosszú krajc szakasszal, s valóban azok nyertek, akik a legjobban vitorláznak. A versenysorozat egészével kapcsolatban kifejtette: nehezen indultunk, kis szeles, szélcsendes versenyekkel (Badacsony, Balatonaliga, Szigliget), s a végén jött meg a szerencsénk és a jó szél. A szemesi regatta méltó ellenfele volt az előző - akkor az idei legjobbnak kikiáltott- balatonboglári versenynek - mondta.
Az utolsó futam egyébként még bőven tartogatott nyitott kérdéseket, ugyanis mindhárom hajóosztályban Szemesen dőlt el az elsőség kérdése. 
Sikerrel debütált a SailMaster nevű mobiltelefonos applikációnk is. A speciálisan vitorlázók számára fejlesztett alkalmazás szolgáltatásai a nyár folyamán folyamatosan bővültek figyelembe véve a versenyzőink észrevételeit is: időjárás -, szél előrejelzés, verenyinformációk, illetve segélyhívó gomb is szerepelt többek között a SailMasteren, amelyet  előbb androidos rendszerekre, majd iPhone-ra is le lehetett tölteni. A sorozat időtartama alatt több mint 750-en töltötték le és használták is a digitális csapattársat.
Továbbá a társadalmi szerepvállalás jegyében a Balaton Regatta Team minden házigazda település általános iskolájából öt-öt gyereket avatott be a vitorlázás rejtelmeibe a versenyeken, illetve Mentőöv címmel vízi biztonági sorozatot indítottunk a Vízimentők Magyarországi Szakszolgálatával közösen.
EREDMÉNYEK:
Évadzáró verseny, Balatonszemes, IV. Építész Regatta
Yardstick I.
1. Gardazzura (kormányos: Simó Béla)
2. Lábad X. (Lábadi Zsolt)
3. Kék Fény (Hajdú Róbert)
YS II. 
1. Dolce Vita (Sáfián László)
2. Albatrosz (Kétszeri Csaba)
3. Imi Jé (Dr. Bodnár Imre)
YS. III. 
1.Blue Fly (Kék Tamás)
2. Penny (Fazekas Ákos)
3. Süvölvény (Dr. Mikó Dénes)
IV. Építész Regatta szakmai futam
1. Gardazurra / Bauland Készházak
2. Tour de Balcsi / Kapos Festék Kft.
3. Verenita / Építész Ép-Ker Kft.
AZ EGÉSZ VERSENYSOROZAT VÉGEREDMÉNYE:
Túraverseny, YS I. osztály
1. Kepi (kormányos: Czédula Tibor)
2. Madárka (Kéri László)
3.  8 One (Kulcsár Sándor)
YS II. 
1.Dolce Vita (Sáfián László)
2. Albatros (Kétszeri Csaba)
3. Pilsner Úr (Ligeti Zoltán)
YS III. 
1. Hablaty (Stankovics Réka)
2. Penny (Fazekas Ákos)
3. Blue Fly (Kék Tamás)
A pályaversenyt összesítésben a YS I-ben A Hablaty nyerte a Penny és a Blue Fly előtt. YS II-ben Albatros, Phoenix és Dolce Vita a sorrend, míg a YS I-ben a Madárka végzett  8 One és a Kepi előtt.